Prijava za mobilnost v letu 2020

Prijavijo se lahko dijaki, ki obiskujejo v šolskem letu 2019/20 **3. letnik**  programa FT ali KT. Vse mobilnosti trajajo 14 dni, točni datumi bodo določeni po izboru. Število dijakov je samo okvirno. Zagotavljamo mesta za najmanj 14 dijakov, razporeditev je odvisna od interesa.

**Malta:**

februar 2020 (24. 2. – 7. 3. 2020; tudi zimske počitnice) 4 dijaki FT

jezik: angleščina – priporočamo dijakom, ki želijo izpopolniti tudi znanje angleščine v okolju z naravnimi govorci

dijaki: samo program farmacevtskega tehnika

nastanitev: družina ali hotel (dogovor z izbranimi dijaki)

**Marburg, Nemčija:**

junij 2020 (8. - 19. 6. 2020) 4 dijaki FT in KT

jezik: nemščina

nastanitev: hostel

**Braga, Portugalska:**

oktober 2020 (v času PUD-a za dijake FT) 6 dijakov FT in KT

jezik: angleščina


nastanitev: hotel

# Kako se lotiti pisanja prijave?

1. Na spletni strani izpolni vprašalnik (osebni podatki). **Dostop do obrazca je možen samo s šolsko domeno.**
2. Na šolski e-naslov prejmeš predizpolnjeno prijavnico, ki **jo skrbno preveriš** (vsak osebni podatek je zelo pomemben, če je potrebno kaj popraviti, to jasno označi) in podpišeš tako ti kot tvoji starši.
3. Iz spletne strani natisneš Izjavo staršev, ki jo starši skrbno preberejo in podpišejo.
4. Izpolniš življenjepis v angleščini ali nemščini.
5. Napišeš motivacijsko pismo v slovenščini in angleščini/nemščini.
6. Priložiš potrdila o sodelovanju in dosežkih. Spričeval ni potrebno prilagati.
7. CV in motivacijsko pismo pošlješ na e-naslov: [lea.levstik@gimnazija-ruse.si](mailto:lea.levstik@gimnazija-ruse.si)
8. Vse obrazce oddaš do 11. 11. 2019 koordinatorici projekta Lei Levstik, mag. farm.

# Življenjepis

* Napisan v angleščini ali nemščini
* Europass obrazec
* <http://www.europass.si/europass_zivljenjepis.aspx>
  + Navodila in nasveti v slovenščini
* <https://europass.cedefop.europa.eu/editors/en/cv/compose>
  + Obrazec za spletno izpolnjevanje



Izbira jezika

Zelo pomembno je, da vsa navodila natančno prebereš. Na desni strani te spletne strani predlagamo, da klikneš na **Five basic principles for a good CV**. Pri **osebnih podatkih**klikni na**Extra fields,**kjer označiš tudi svoj spol in datum rojstva. Podatke sproti shranjuj. Ko izpolniš vsa polja (**Digital competence je zadnje)**, na desni strani zgoraj **dodaš fotografijo**(kot za osebni dokument) in spodaj morebitne priponke. Ta življenjepis se bo kasneje tudi poslal delodajalcem in bo torej tvoj prvi stik z delodajalci, zato predlagamo, da se zelo potrudiš.

Življenjepis shraniš v obliki .pdf in ga pošlješ skupaj z motivacijskim pismom na e-naslov koordinatorice.

# Motivacijsko pismo

* Napisano v slovenščini **in** angleščini/nemščini
* Motivacijsko pismo naj vsebuje:
  + tvoje **osebne podatke**,
  + katero **destinacijo** si želiš in zakaj,
  + kakšna so tvoja **pričakovanja,** kaj želiš doseči, se naučiti,…
  + kratko opiši svoje **izkušnje s potovanji,**
  + kako boš **izkušnje** in **znanje**prenesel na svoje sošolce,
  + obrazloži, zakaj **si ravno ti prava izbira** za mednarodno mobilnost,
  + kaj so **tvoje najboljše kvalitete in veščine,**
  + kako boš **zastopal šolo.**

Tudi motivacijsko pismo pošljemo delodajalcem, zato se potrudi. Elektronsko obliko pošlješ koordinatorici projekta.

# Naloge dijaka

* motiviranost, želja, pripravljenost na nove izzive,
* resnost (kritje že nastalih stroškov v primeru odstopa od mobilnosti),
* udeležba pri načrtovanju mobilnosti, zavzeta priprava na mobilnost,
* vestno opravljanje dela,
* spoštovanje šolskega reda,
* promocija šole in države,
* razširjanje rezultatov (priprava predstavitve, sprotno pisanje dnevnika, objavljanje na spletni strani šole,…),
* sodelovanje pri aktivnostih v povezavi s PUDom doma (priprava primerjave, predstavitve,…),
* napisati dnevnik o opravljeni praksi (tako kot doma),
* napisati končno poročilo o mobilnosti.

Potrudi se, splača se!